
A.  M.  D.  G- 


Hocumcnta  aurta 

QU.'E  R.  A.  P.  ROOTHAAN  OLIM  SUIS  DISCI¬ 
PULIS  TRADIDIT,  CUM  PHILOSO¬ 
PHIAM  IN  ALBA  RUSSIA 
DOCEBAT. 

I 

Observanda  erga  Deum. 

Esto  fidelis  et  fac  quidquid  potes,  nam 
semper  parum  erit,  quidquid  feceris. 

1.  Respectu  Ejus  majestatis. — «Glorifi¬ 
cate  Dominum,  quantum  potueritis,  super¬ 
valebit  enim  adhuc,  et  admirabilis  magni¬ 
ficentia  ejus.  Benedicentes  Dominum, 
exaltate  Illum,  quantum  potestis  :  major 
enim  est  omni  laude.»  (Eccli.  XLIII.) 

2.  Respectu  Ejus  beneficiorum.  —  Sin¬ 
gulis  momentis  innumera  accipis  benefi- 


cia,  quorum  vel  singula  tanta  sunt,  ut  nec 
pro  uno  quidem  vel  per  totam  aeternita¬ 
tem  satis  esse  gratus  possis.  uMinor  sum 
cunctis  miserationibus  Tuis.»  (  Gen. 
XXXII.) 

3.  Respectu  tuorum  peccatorum. — Vel 
pro  unico  peccato  veniali  non  posses  satis 
laborare  et  pati,  vel  si  diutissime  viveres. 
((Non  poterit  Ei  respondere  unum  pro 
mille.  »  (Job.  IX.)  (( Peccatum  meum 
contra  me  est  semper.  »  (Ps.  I) 

4.  Respectu  summae  tuae  dependentia? 
a  Deo.  —  Innumerabiles  sunt  necessitates 
tuae  pro  corpore  et  anima,  pro  scientia  et 
virtute,  pro  tempore  et  aeternitate,  pro 
]jraesenti  et  futuro,  pro  te  et  pro  aliis. 

In  his  omnibus  ita  a  Deo  dependes,  ut 
sine  Illo  nihil  esse,  nihil  habere,  nihil 
agere  possis.  Ab  Illo  dependet  vita  tua, 
ab  illo  successus  tui  et  omnes  circum¬ 
stantiae  vitae  tuae,  in  quibus  Ille  habet  et 

videt  seriem  praedestinationis  tuae,  ab  Illo 
mors,  aeternitasque  tua.  Jam  vero  nec 
pro  minima  Ejus  gratia  nec  pro  minimo 
auxilio  promerendo  satis  unquam  tu  aut 
laborare  aut  pati  possis.  Vide  ergo,  ut 
huic  tanto  Patri  ac  Domino  sis  fidelis, 
ne  Illum  unquam  deliberate  offendas,  aut 
per  infidelitatem  tuam  Cor  Ejus  male  er¬ 
ga  te  dispositum  reddas. 

Porro  fidelitatem  intelligi  maxime  velim: 

I.  In  exercitationibus  spiritualibus. — 
Meditatio  ut  fiat  integre,  nihil  detrahen¬ 
do  temporis  —  reverenter,  corporis  situ 
et  mentis  applicatione  —  fructuose,  cum 
applicatione  ad  se,  ad  vitae  emendatio¬ 
nem,  ad  profectum  in  spiritu. 

Examina,  non  solum  generale,  sed  et 
jiarticulare,  fiant  etiam  integre,  reveren¬ 
ter,  fructuose,  cum  dolore  et  emendatio¬ 
nis  proposito,  reflectendo  praesertim  ad 
causas  et  occasiones  quotidianorum  de- 

defectuum,  ut  vitentur  :  sic  nunquam  sil¬ 
vescet  animus. 

Usus  sacramentorum,  conare  ut  sit 
semper  quaedam  quasi  renovatio  spiritus 
propter  bona  desideria  et  gratiae  divinae 
auxilia . 

2,  In  voluntate  Dei  exsequenda.  —  Cir¬ 
ca  obligationes  tui  status  in  votis,  in  stu¬ 
diis,  in  laboribus  a  Superiore  injunctis,  etc. 

Circa  observationem  sanctarum  regula-, 
rum  :  has  nisi  magni  feceris,  nihil  profi¬ 
cies  (nam  in  illis  habes  voluntatem  Dei 
tibi  indubitanter  manifestatam)  sed  nec 
peccata  vitabis,  nec  a  ruina  eris  securus. 

Esto  fidelis  erga  Deum  ;  Deus  certe  erit 
fidelis  erga  te,  nec  deseret  te,  nisi  prius 
a  te  deseratur. 

«Qui  fidelis  est  in  minimo,  et  in  majori 
fidelis  erit.  )» 

«Qui  in  modico  ini(|uus  est,  et  in  majo¬ 
ri  inifjuus  erit.  » 

II 


Observanda  erga  superiores. 

Omnia  uno  verbo  possumus  complecti : 
considera  Christum  in  Superioribus,  et 
eris  talis  qualem  te  vult  Societas. 

Ad  particuliaria  descendendo,  debetur 
Superioribus  : 

I.  Obedientia,  non  actu  solum,  sed  et 
voluntate ;  secus  non  erit  actus  virtutis, 
ac  proinde  non  satisfiet  voto.  Vovemus 
obedientiam,  qu£e  sit  virtus  ;  ac  talis  non 
est,  quum  facimus  jussa  exteriore  actu, 
interius  autem  murmuramus. 

Talis  nempe  voluntatis  obedientia  praes¬ 
tanda  in  rebus  omnino  omnibus,  etiam 
difficilibus;  nam  si  in  facilibus,  aut  jucun¬ 
dis,  quae  illa  virtus  ? 

Talis  virtuosa  obedientia  praestanda  Su¬ 
perioribus  in  eorum  monitis,  etsi  non  a- 

deo  nostrae  delicatae  et  molli  naturae  sapi¬ 
dis,  in  muneribus  et  officiis,  etsi  minus 
honorificis  et  commodis  injunctis.  Porro 
tende  semper  ad  obedientiam,  etiam  in¬ 
tellectus,  idem  sentiendo  quod  Superior. 

Audesne  judicium  tuum  anteponere  ju¬ 
dicio  Christi  ? 

2.  Reverentia :  honrifice  de  illis  sen¬ 
tiendo  et  loquendo.  Et  quomodo  posses 
de  Christi  dictis,  factis,  dispositionibus 
male  sentire  aut  loqui  ?  Perinde  Superio¬ 
rum  facta  omnia  ac  dispositiones  circa  te 
aut  alios  semper  bene  explica. 

Cave,  cave,  cave  unquam  murmures  aut 
murmuratores  audias,  sed  tales  semper 
habe  suspectos.  Qui  murmurant  contra 
Superiores,  certe  non  sunt  boni  Religiosi. 
Et  si  frequenter  faciunt,  sunt  Religionis 
pestes.  Quare  cave,  ne  hac  peste  in¬ 
ficiaris. 

3.  Amor  :  illis  semper  adhaerendo,  cum 

illis  tenendo,  desiderando  illis  in  omnib  is 
satisfacere,  non  propter  aliquem  respec¬ 
tum  humanum,  sed  propter  Christum, 
quem  in  illis  consideras. 

Omnes  etiam  illorum  dispositiones  a- 
mando,  ita  ut  tibi  sufficiat  quod  Superior 
ita  disposuerit  ut  sis  contentus. 

Ama  amore  vere  filiali.  Si  vero  acci¬ 
dat,  ut  illos  aliqua  re  offenderis  aut  offen¬ 
disse  te  putes,  non  cape  quietem  donec 
illis  satisfacias.  Hoc  vere  filialem  et  vi- 
cissim,  paternum  amorem  conciliat. 

Cavendum  maxime,  ne  aliquid  de  hoc 
amore  perdas,  quod  aliquid  quandoque 
durius  injungatur,  aut  aliquid,  quod  pe¬ 
tieris,  negetur,  aut  propter  aliquam  re¬ 
prehensionem. 

Numc]uam  admitte  istam  cogitationem, 
quasi  talia  prodierint  ex  minore  affectu 
Superioris  erga  te.  H^c  enim  tentatio 
diaboli  periculosa. 

Si  aliquid  injungatur,  quod  impossibile 
videatur  exequi,  commenda  rem  Deo  ;  et, 
si  in  Domino  putes,  te  non  posse,  propo¬ 
ne  difficultates  candide  ac  simpliciter,  pa¬ 
ratus  tamen  dein  facere,  quod  jussum  fue¬ 
rit,  quantum  potueris.  Scito  et  disce  ex¬ 
perientia  verum  esse  illud:  «  Vir  obediens 
loquetur  victorias.  »  Obedientia  servata 
facit  pacem  cordis,  meretur  auxilium  Dei  ; 
non  servata,  inquietudinem  animi,  diffi¬ 
dentiam  de  Deo,  infinitos  defectus,  et  pu¬ 
nitur  saepe  inobedientia  carnis  contra 
castitatem.  Quantam  consolationem  ha¬ 
bebit  in  morte  anima  vere  obediens  ! 

Denique  ut  hanc  'virtutem  assequare, 
sine  qua  verus  Societatis  filius  esse  non 
potes,  I,  considera  Christum  in  Superio¬ 
ribus  :  2,  parvos  in  hoc  genere  defectus 
magni  fac;  3,  quidquid  in  hac  parte  com¬ 
miseris,  id  nunquam  omitte  in  con¬ 
fessione. 

III 

Observanda  erga  fratres. 

<(  Filioli  diligite  alterutrum, »  ita  dilec¬ 
tus  Jesu  discipulus,  idque  assidue  repete¬ 
bat  ;  quia,  ajebat,  praeceptum  Domini,  et, 
si  hoc  servetur,  sufficit. 

Erga  Fratres  itaque  charitas,  sine  qua 
nec  discipuli  erimus  Christi,  multo  minus 
socii ;  nec  Christiani,  multo  minus  veri 
J  esuitm. 

Sed  qualis  charitas  ? 

1.  Sincera  ;  itaque  non  in  exteriore  so¬ 
lum  specie,  non  verbis  ad  humanitatem 
solum  compositis,  qii^e  politica  saecula¬ 
rium  urbanitas  est,  sed  vero  affectu  et 
verbis  se  prodat  et  obsequiis  etiam  cum 
suo  aliquo  dispendio.  Nam  «  charitas  non 
quaerit,  quae  sua  sunt.  » 

2.  Solida  ;  fundata  scilicet  non  in  carne 


el  sanguine ;  non  in  complexione,  aut  na¬ 
turali  quadam  morum  convenientia,  sed 
in  Jesu  Christo  ;  ut  scilicet  ideo  fratres 
diligamus,  quia  sunt  fratres  Christi,  Ejus 
j^retioso  sanguine  redempti,  et  charitas 
erga  illos  nobis  a  Jesu  Christo  commen¬ 
data.  Talis  si  erit  charitas  nostra,  erit 
constans  et  universalis :  nam  nunquam 
haec  motiva  charitatis  cessabunt,  nec  ul¬ 
lus  erit  unquam,  etiamsi  nobis  nostraeque 
naturjie  maxime  displiceat,  aut  etiam  ini¬ 
micissimum  se  exhibeat,  in  quo  hae  ipsae 
amoris  causae  non  insint. 

3.  Benigna  et  patiens  ;  non  enim  inter 
Angelos,  sed  inter  homines  versaris. 
Charitatem  servare,  si  a  nemine  quid- 
(^uam  patiaris,  nisi  tigrinam  quis,  non  hu¬ 
manam  naturam  habeat,  non  est  difficile. 

4.  Tenera;  respectu  aliorum,  tanquam 
pupilla  oculi,  quae  minima  re  laeditur. 
Ita  cave  vel  minima  quaeque,  quibus  cha- 


ritatem  laedere  posses,  et,  si  quid  tale  ac¬ 
cidet,  in  confessione  non  omitte. 

Sed  tamen  sit  charitas  etiam  : 

5.  Prudens  ;  «  Estote  prudentes  sicuti 
serpentes.))  Serpens  totum  corpus  expo¬ 
nit,  ut  caput  tegat,  quia  in  illo  vita :  ita  tu 
pro  charitate  nil  refugito,  at  nonnisi 
quantum  conscientia  permittit.  Charitas 
non  est  charitas,  si  sit  cum  dispendio  sa- 
salutis,  aut  perfectionis,  cum  violatione 
obligationum  status  ac  regularum,  aut 
contra  Superiorum  voluntatem. 

Ama  propter  Christum  et  nil  facies 
contra  Christum,  u  Nil  ergo  fac,  nil  omitte 
propter  merum  respectum  humanum,  alias 
nil  unquam  magni  pro  gloria  Dei  opera¬ 
beris  :  ))  S.  P.  N.  Ignatius  dicit. 

Huc  pertinet,  ne  quaeras  statim  cujus- 
que  amicitiam,  sed  prius  prudenter  videas, 
quam  bonus  sit  religiosus  :  ne,  conjungens 
te  cum  solutioribus,  illis  similis  fias. 

Cave,  cave  familiaritatem  et  affectum 
nimium  erga  quemcunque  etiam  optimum, 
si  castitatem  tuam  cupis  illibatam  servare. 

Exempla  cujuscumque,  si  non  sunt  bo¬ 
na,  non  imitare  :  non  respice  quis  hoc  fa- 
ciat,  sed  magis  quid  faciat.  Hoc  magni 
momenti,  ne  scandalizeris  :  neminem  ju¬ 
dica,  at  omnes  non  imitare. 

Ne  placere  velis  omnibus.  Nam  : 

(a.)  Hoc  impossibile  est. 

(b.)  Innumerabilium  turbationum  oc 
Casio. 

(c.)  ((  Si  hominibus  placerem,  servus 
Christi  non  essem, »  ait  S.  Paul. ;  et  quo¬ 
modo  socius  ? 

( d.)  Placere  hominibus,  non  est  pax 
filiorum  Dei. 


IV 

Observanda  erga  se. 

Possent  omnia  uno  verbo  dici :  u  vince 

teipsum  »  i.  e.  ne  sequere  naturte  inclina¬ 
tionem,  sed  viriliter  illi  obsiste,  sic  de¬ 
mum  acquires  veras  virtutes. 

((  Post  concupiscentias  tuas,  ne  eas,  et 
a  voluntate  tua  avertere.  »  Quod  placet 
naturali  tuse  inclinationi,  id  vel  hac  sola 
ratione  sit  tibi  suspectum.  Quod  tUcC  na¬ 
turae  et  gustui  contrarium  accidit,  hoc 
certe  bonum  til)i  est,  modo  ipse  velis. 

Cave  autem  maxime  : 

1.  Superbiam,  sive  in  spiritualibus, 
sive  in  litterariis.  <i  Deus  enim  superbis 
resistit.  »  H  inc  : 

(a.)  Non  admitte  opinionem  bonam 
de  te  ipso.  Si  tibi  ipsi  places,  Deo  dis¬ 
plices. 

(b.)  Ne  te  jacta  unquam.  «Laus  pro¬ 
pria  foetet.  »  «  Fac  multum,  loquere  pa¬ 
rum.  ))  (  S.  Berchm.) 

(c.)  Noli  laudari  ab  ullo;  hoc  enim 
nunquam  esf  utile,  semper  periculosum. 

saepe  noxium.  Itaque  suspectos  habe 
adulatores,  u  Popule  meus,  qui  te  beatum 
dicunt,  illi  te  decipiunt  et  vias  tuas  dissi- 
])ant.  ))  (Isa.  IIL) 

'  Effectus  superbiae  sunt  : 

(a.)  Praesumptio. 

{ b.)  Contemptus  aliorum. 

( c.)  Inobedientia. 

(d.)  Tenacitas  judicii  proprii. 

Poenae  sunt  in  spiritualibus  : 

( a.)  Peccata. 

{ b.)  Lapsus. 

( c.)  Ruina. 

Poenae  sunt  in  litteris  : 

{ a.)  Turpes  errores,  et 
(b.)  Aures  asininae. 

2.  Otium,  unum  ex  illis  tribus  quae  sibi 
maxime  cavenda  statuerat  S.  Berchm. 
Cave  illud  :  nam  valde  malum  : 

( a.)  In  se  :  Perditur  pretiosum  tempus, 
de  cujus  singulis  particulis  reddenda  erit 

stricta  ratio. 

(h.)  Regularum  violatio.  Adeuntur  cu¬ 
bicula  aliena,  garritur  (ssepe  etiam  de  re¬ 
bus  malis),  contrahuntur  familiaritates, 
c]U£e  quandoque  horrendam  adducunt  rui¬ 
nam,  dum  libera  sequitur  conversatio, 
tactus  violatur,  etc.  Diabolus  enim  non 
otiatur  cum  maxime. 

( c.)  In  otio  tentationes  magis  invadunt. 
(d.)  Tristitia  et  melancholia  obruunt. 
(e.)  Peccata  et  innumeri  defectus  fiunt. 
if. )  Ignorantia  rerum  suarum,  qute  fa¬ 
ciet,  ut  otium  suum,  quo  in  Scholasterio 
tempus  comsumpsit,  deploret  per  totam 
vitam,  utinam  etiam  non  per  totam  aeter¬ 
nitatem  !  Si  non  habes  quod  agas,  pete 
laborem  a  Superioribus. 

3.  Gulam  ;  hoc  crassum  vitium  est,  et 
valde  turpe  in  Religioso  ;  cum  isto  com¬ 
muniter  nec  in  spiritu  nec  in  litteris  mul¬ 
tum  proficiatur. 

Prodit  se  hoc  vitium  : 

( a.)  Ex  modo  comedendi  immodesto, 
qui  effusionem  animi  per  cibum  demons¬ 
trat. 

(b.)  Ex  sollicitudine  ut  hoc  vel  illud 
ad  se  perveniat,  et  murmuratione,  si  quid 
aliquando  desit. 

(c.)  Ex  colloquiis  de  cibis,  etc. 

HcCC  ergo  cave,  et  conare  semper  ani¬ 
mo  esse  indifferens  ad  ciborum  et  quan¬ 
titatem  et  qualitatem. 

Scito  porro,  si  huic  vitio  indulseris  li¬ 
bere,  nunquam  te  fore  spiritualem  homi¬ 
nem,  imo  neque  castum. 

4.  Serva  modestiam,  quae  multa  parit 
et  magna  bona,  quae  immodestia  perdit. 

Et  mortificationes  consuetas  nunquam 
omitte  ex  negligentia — nam  licet  parvae 
sint,  valde  habent  tamen  magnas  gratias 
sibi  annexas. 

A.  M.  D.  G  et  B.  V.  M.  H. 

Haec  in  unione  et  benedictione  Misericor- 
dissimi  Cordis  Jesu  et  Dulcissimi  Cordis 
Mariae  ut  prosint  ad  vitam  aeternam,  en 
tibi,  Lector  benevole,  scripta  atque  obla¬ 
ta.  Vale  ! 


